Държавен вестник, бр. 97, 2012 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  97
За ресор „Финансова и икономическа дейност“:
1. направление „Финанси и счетоводство“;
2. направление „Икономическа дейност и 
фондове“.
За ресор „Пристанищна дейност“:
1. направление „Пазарни анализи и развитие 
на пристанищата“;
2. направление „Международна дейност“;
3. направление „Обслужване на корабния 
трафик“.
Съгласно информация от проведеното проучва­
не на място персоналът, който изпълнява функции 
по опазване на морската и речната среда от за­
мърсяване, наброява 4 души – по един във всяко 
от териториалните поделения на предприятието. 
По оценка на интервюираните към настоящия 
момент този щатен брой се счита за достатъчен 
за изпълнение на възложените функции и задачи. 
Във връзка с изпълнението на нови ангажимен­
ти обаче, произтичащи по линия на националното 
и международното законодателство, както и по 
изпълнение на мерките, заложени в НПРПОТ 
2006 – 2015 г., е наложително създаването на струк­
турно звено със съответна функционалност и щатна 
осигуреност в състава на Главно управление. В 
контекста на тези нови ангажименти потребностите 
от допълнителен персонал се оценяват между 5 и 
10 % от сегашния щатен брой. Специално внимание 
следва да се обърне на укрепване на капацитета 
на ТП – както в количествено, така и (най-вече) 
в квалификационно отношение. 
Общата оценка е, че квалификацията на служи­
телите на предприятието е адекватна на задачите, 
които следва да изпълняват. От общия брой 208 
души 154 (около 75 %) са с висше образование, 
като за служителите с функции по опазване на 
морската и речната среда от замърсяване този 
показател е 100 %. Независимо от този висок 
показател се отчита необходимост от постоянно 
повишаване на квалификацията и придобиване на 
нови знания и подготовка с оглед изпълнение на 
изискванията, произтичащи от динамичността и 
сложността на съдържанието на правото на ЕС 
и международните договори, по които България 
е страна.
В структурно отношение персоналът на ДП 
„ПИ“ има следните характеристики: Ръководният 
персонал представлява 10 % от общия щатен със­
тав – една величина, която може да се определи 
като оптимална. В звената с общоадминистративни 
функции работят около 11 % от служителите. Делът 
на жените (40 %) е адекватен на спецификата на 
дейност на предприятието. По отношение на въз­
растовата структура 32 % от служителите са под 40 
години, което в средносрочна перспектива може 
да породи проблеми при кадровата осигуреност 
на предприятието. 
Всички служители на предприятието са назна­
чени по трудово правоотношение.
Към периода на проучването не се отчитат 
незаети щатни бройки, вкл. в звената (ТП), из­
пълняващи непосредствени функции по опазване 
на морската и речната среда от замърсяване. В 
квалификационно отношение се идентифицира 
необходимост основно от хидролози, хидрогеолози, 
еколози, специалисти по експлоатация на приста­
нища. В краткосрочна перспектива не се очертават 
сериозни проблеми пред осигуряването на кадри за 
нуждите на предприятието. В средносрочен план 
проблеми могат да възникнат поради недостиг 
на специалисти с подходяща квалификация и 
подготовка, които да отговарят на изискванията, 
наложени от динамичните изменения в норматив­
ната рамка и международните задължения. Този 
проблем може да се утежни допълнително и от 
общата тенденция на сравнително по-ниски нива 
на възнагражденията в държавните предприятия, 
което ги поставя в неконкурентни позиции при 
набирането на кадри на пазара на труда.
Професионално развитие на персонала
В ДП „ПИ“ се изпълняват всички нормативни 
изисквания по отношение развитието на персонала. 
Разработени са правилник за вътрешния трудов 
ред, правила за организация на работната запла­
та, за допълнително материално стимулиране на 
служителите. Въведени са правила за безопасни 
и здравословни условия на труд, както и инструк­
ции за безопасна работа с машини, съоръжения 
и оборудване в предприятието. Създадена е и 
функционира информационна система за човеш­
ките ресурси. Трудовите досиета на служителите 
се поддържат в съответствие с Кодекса на труда. 
Всеки служител има длъжностна характеристика, 
с която е подробно запознат. Длъжностните ха­
рактеристики на служителите се утвърждават от 
генералния директор. Изградени са системи за 
атестиране, стимулиране и развитие на служителите 
и работниците в предприятието. Процедурите за 
управление на човешките ресурси са приведени 
в съответствие със системата на управление на 
качеството в предприятието – ISO 9001:2008.
Дейностите по обучението и професионалната 
квалификация на служителите се управляват и 
организират от отдел „Човешки ресурси“. Изготвят 
се индивидуални годишни планове за развитие, 
на основата на които се оценяват потребностите 
и се съставя цялостна програма на обученията в 
предприятието.
Обучението на персонала в ДП „ПИ“ се из­
вършва основно по линия на: 
· Оперативна програма „Транспорт“ към 
МТИТС
· Европейски проекти по други оперативни 
програми 
· Международни организации в областта на 
морския транспорт
· Частни фирми и обучителни организации 
(Делойт, НКЦ „Решение“ – ООД, и др.)
В качеството си на бенефициент по Оперативна 
програма „Транспорт“ 2007 – 2013 г. предприятието 
участва в изпълнението на проекти, реализирани 
по Приоритетна ос ІV „Подобряване на услови­
ята за корабоплаване по морските и вътрешните 
водни пътища“ и Приоритетна ос V „Техническа 
помощ“. Чрез проектите по Приоритетна ос ІV, 
които предвиждат изграждане на информацион­
ни системи, съответно за морския и за речния 
транспорт по р. Дунав, се създават условия за 
повишаване на квалификацията на служителите, 
за придобиване на допълнителни технически и ИТ